Michael Crichton

John Michael Crichton (1942–2008) var en amerikansk forfatter, lege, filmregissør og filmprodusent. Han var forfatter av Jurassic Park (1990), som i 1993 ble filmatisert av Steven Spielberg. Han skrev også under pseudonymene John Lange og Jeffrey Hudson.

Liv og virke
 Bakgrunn
Michael Cricton ble født den 23. oktober 1942 i Chicago, men vokste opp på Long Island i New York. Han studerte ved Harvard University, hvor han ble uteksaminert som antropolog med utmerkelsen summa cum laude i 1964. 

Etter en kort periode som foreleser på Cambridge University i England i 1965, vendte han tilbake til Harvard University, hvor han studerte medisin på Harvard Medical School, og tok den medisinske embedseksamen i 1969.

Forfatter
Michael Crichton innledet sitt forfatterskap mens han studerte på Harvard Medical School. En rekke av hans bøker ble internasjonale bestselgere. Her kan særlig nevnes The Great Train Robbery (1975), Congo (1980), Sphere (1987), Jurassic Park og Rising Sun (1992). De fleste er thrillere med et science fiction-element, ofte lagt til forfatterens samtid eller nære framtid. Han er blitt omtalt som «technothrillerens far».Barnes & Noble, interview med Crichton, 2005: «In the early 1990s, interviewers began calling me ‘the father of the techno-thriller'…» 

Noen filmer basert på Crichtons bøker er Andromeda-trusselen (1971), The Great Train Robbery (1979), Jurassic Park, Rising Sun (1993), Congo (1995), Sphere (1998) og The 13th Warrior (1999, etter boken Eaters of the Dead). Crichton regisserte selv flere filmer, blant dem sciencefictionfilmen Westworld (1973), som også var hans spillefilmdebut. I 1978 regisserte han sykehusthrilleren Coma etter en roman av Robin Cook. Han ble senere kjent som manusforfatter og produsent for den prisbelønnede sykehusserien Akutten. 

Crichton mottok en rekke priser for sitt arbeide, inkludert Edgar-prisen, Oscar og Emmy.

 Bibliografi 

 Romaner 
 1966: Odds On – pseudonym John Lange
 1967: Scratch One – pseudonym John Lange
 1968: Easy Go – pseudonym John Lange
 1968: A Case of Need – pseudonym Jeffery Hudson
 1969: Zero Cool – pseudonym John Lange
 1969: The Andromeda Strain, filmatisert som The Andromeda Strain i 1971.
 1969: Venom Business – pseudonym John Lange
 1970: Drug of Choice – pseudonym John Lange
 1970: Dealing – skrevet sammen med broren Douglass Crichton
 1970: Grave Descend – pseudonym John Lange
 1972: Binary – pseudonym John Lange
 1972: The Terminal Man
 1975: The Great Train Robbery
 1976: Eaters of the Dead (The 13th Warrior)
 1980: Congo, inspirert av apen Koko, som forstår tegnspråk.
 1987: Sphere (filmatisert i 1998)
 1990: Jurassic Park
 1992: Rising Sun
 1994: Disclosure
 1995: The Lost World, filmatisert som The Lost World: Jurassic Park i 1997.
 1996: Airframe
 1999: Timeline
 2002: Prey
 2004: State of Fear
 2006: Next
 2009: Pirate Latitudes, utgitt posthumt.
 2011: Micro, utgitt posthumt, skrevet ferdig av Richard Preston.
 2017: Dragon Teeth, utgitt posthumt.
 2019: The Andromeda Evolution, utgitt posthumt, skrevet av Daniel H. Wilson.
 2024: Eruption, utgitt posthumt, skrevet ferdig av James Patterson.

 Andre Bøker 

 1970: Five Patients
 1977: Jasper johns
 1983: Electronic Life
 1988: Travels

 Norske oversettelser 
Årstallene angir utgivelsesår for de norske utgavene
 1971: Døden fra rommet, Aschehoug
 1976: Det store togrøveriet, Aschehoug
 1982: Kongo (thriller), Aschehoug
 1988: Dypkontakt (thriller), Cappelen
 1993: Jura-parken (thriller)
 1993: Blodrød sol (thriller)
 1994: Avsløringen (thriller)
 1996: Den tapte verden Thriller 1996
 Nødlanding'. Thriller 1997
 Transitt. Thriller 2000 (Gyldendal)
 Bytte. Thriller 2004 (Gyldendal)

 Filmografi 
 Regi og/eller manus 
 1972: Pursuit (TV-film)
 1973: Westworld (spillefilm) – regi
 1978: Coma (spillefilm) – regi og manus
 1979: Det første store togrøveriet (spillefilm) – regi og manus
 1981: Dødelig skjønnhet (spillefilm; originaltittel: Looker) – regi og manus
 1984: Runaway (spillefilm) – regi og manus
 1989: Physical Evidence (spillefilm) – regi
 1993: Jurassic Park (spillefilm) – manus
 1996: Twister (spillefilm) – manus
 1999: The 13th Warrior (spillefilm) – bi-regissør

 Filmer og TV-serier basert på hans bøker 
 År  Tittel  Regi 1971  Andromeda-trusselen  Robert Wise 1972  Dealing: Or the Berkeley-to-Boston Forty-Brick Lost-Bag Blues  Paul Williams  1972  The Carey Treatment (A Case of Need)  Blake Edwards 1974  The Terminal Man  Mike Hodges 1993  Jurassic Park  Steven Spielberg 1993  Rising Sun  Philip Kaufman 1994  Disclosure  Barry Levinson 1995  Congo  Frank Marshall 1997  The Lost World: Jurassic Park  Steven Spielberg 1998  Sphere  Barry Levinson 1999  The 13th Warrior (Eaters of the Dead)  John McTiernan 2003  Timeline  Richard Donner 2008  The Andromeda Strain (TV-miniserie)  Mikael Salomon

 Priser  og utmerkelser 
 Edgar-prisen for beste kriminalroman 1969, for A Case of Need (som Jeffery Hudson)
 Association of American Medical Writers Award 1970, for Five Patients
 Edgar-prisen for beste filmmanus 1980, for The Great Train Robbery
 Festival International du Film Fantastique, de Science-Fiction et Thriller de Bruxelles, beste sciencefictionfilm 1985, for regi og manus Looker 
 Saturn-prisen for beste filmmanus 1993, for Jurassic Park
 Oscar for Technical Achievement 1995, for «pioneering computerized motion picture budgeting and scheduling» (sammen med Jack Smith og Emil Safier) 
 Producers Guild Award, Television Producer of the Year Award in Episodic 1995, for ER
 Emmy for Outstanding Drama Series 1996, for ER
 Writers Guild of America Award (TV), klasse Original Long Form, for pilotepisoden til ER
 Golden Raspberry Award for «Worst Written Film Grossing Over $100 Million» 1997, for Twister
 Academy of Science Fiction, Fantasy & Horror Films Life Career Award 1998
 The American Association of Petroleum Geologists Journalism Award 2006, for State of Fear
 En dinosaur, Crichtonsaurus bohlini, fikk navn etter hamDinodata.org: Crichtonsaurus bohlini

 Referanser 

 Eksterne lenker 




Kategori:Manusforfattere fra USA
Kategori:Filmprodusenter fra USA
Kategori:Leger fra USA
Kategori:Emmy-vinnere
Kategori:Personer tilknyttet Harvard
Kategori:Personer fra USA av skotsk opphav
Kategori:Personer fra Chicago
Kategori:Personer fra Roslyn i New York